EkBass/fiwiki-20250220-pages-articles huggingface dataset:
Mylodon

Mylodon on sukupuuttoon kuollut härän kokoisten maalaiskiaisten suku. Sen jäänteitä on löydetty pleistoseenin aikaisista luolaesiintymistä. Luolan kuivuuden ansiosta Mylodonista on säilynyt paloja nahasta ja turkista, jotka osoittavat että eläimen nahassa oli pieniä nystyjä siihen sulautuneena. == Lähteet == == Aiheesta muualla == * Prehistoric Wildlife: Mylodon Luokka:Laiskiaiset Luokka:Esihistorialliset nisäkkäät Luokka:Pleistoseenin sukupuuttoon kuollut megafauna
Baar

Baar on kaupunki Keski-Sveitsissä, Zugin kantonissa, pari kilometriä Zugin kaupungista pohjoiseen. Kaupungissa on runsaat 23 000 asukasta. == Sijainti== Baar sijaitsee Zuginjärven koillispuolella, Lorzejoen varrella. == Liikenne == Zugin ja Zürichin välinen päätie 4 kulkee Baarin kautta. Baarista on myös moottoritieliityntä (A4a) moottoritielle A4. Baarista on rautatieyhteys Zugiin sekä Zimmerbergin tunnelin ja Thalwilin kautta Zürichiin. == Lähteet == * * === Viitteet === == Aiheesta muualla == Luokka: Sveitsin kaupungit Luokka: Zugin kantonin kunnat
Markku Wilenius

Markku Johannes Wilenius (s. 28. marraskuuta 1961 Helsinki) on suomalainen tutkija, tulevaisuudentutkimuksen professori Turun yliopiston tulevaisuuden tutkimuskeskuksessa marraskuusta 2014 lähtien ja Dubain tulevaisuusakatemian tieteellinen johtaja vuoden 2020 alusta. == Koulutus ja ura == Wilenius kirjoitti ylioppilaaksi Helsingin steinerkoulusta (1981). Hän valmistui puutarha-arkkitehdiksi vuonna 1988. Sen jälkeen hän opiskeli Jyväskylän yliopistossa yhteiskuntatieteiden maisteriksi (1992) ja lisensiaatiksi (1995). Valtiotieteiden tohtoriksi hän valmistui Helsingin yliopistosta vuonna 1997. Hänen englanninkielinen, yhteiskuntatieteelliseen ympäristötutkimuksen piiriin kuuluva väitöskirjansa (1997) oli otsikoitu Faust on Wheels: Conceptualizing Modernization and Global Climate Change. Vuonna 1992 hän toimi tutkijana Suomen Akatemian ilmastonmuutoksen tutkimusohjelmassa. Vuonna 1996 Wilenius aloitti Turun kauppakorkeakoulun tulevaisuuden tutkimuskeskuksen koordinaattorina Suoman Akatemian Citizenship and Ecomodernization in the Information Society: Futures Approach -tutkimushankkeessa. Wilenius johti keskusta vuosina 1999–2001 ja 2003–2005. Hän työskenteli tulevaisuudentutkimuksen professorina Turun yliopiston kauppakorkeakoulun Tulevaisuuden tutkimuskeskuksessa vuosina 2004–2012. Vuosina 2007–2010 Wilenius työskenteli vakuutusyhtiö Allianzin ylimmässä johdossa ja neuvonantajana toimien muun muassa strategiayksiön johtajana. Vuonna 2016 hänelle myönnettiin neljän vuoden kestoinen Unescon professuuri (UNESCO Chair in Learning Society and Futures of Education). Jäätyään valitsematta Suomen itsenäisyyden juhlarahaston Sitran johtajaksi vuonna 2019 hän aloitti työt Dubai Future Academyn dekaanina vuoden 2020 alussa. Wilenius on tutkinut muun muassa teknologian, talouden, ruoan, kulttuurin, ilmaston, koulutuksen, median, alueellisen kehityksen ja Euroopan tulevaisuuteen liittyviä teemoja. Hän on toiminut monissa valtionhallinnon toimikunnissa ja on muun muassa Suomen IPCC-työryhmän ja Rooman Klubin jäsen sekä Walter Ahlströmin säätiön ja Runar Bäckströmin säätiön puheenjohtaja. Markku Wileniuksen Tulevaisuuskirja (Otava, 2015) sai Lauri Jäntin säätiön kunniamaininnan vuonna 2016. == Yksityiselämä == Wileniuksen isä oli filosofian emeritusprofessori Reijo Wilenius. ==Teoksia== * * ==Lähteet== ==Aiheesta muualla== * Markku Wileniuksen verkkosivut * Markku Wilenius. University of Turku, Finland Futures Research Centre (researchgate.net) * Google Scholarin haku "Markku Wilenius" (scholar.google.com) * Markus Ziemann (4.8.2019) Tulevaisuustutkija Markku Wilenius tietää, että 10 vuoden päästä elämme täysin erilaisessa maailmassa: "Suuri herääminen on selvästi tapahtumassa" (yle.fi) Luokka:Suomalaiset tulevaisuudentutkijat Luokka:Suomalaiset professorit Luokka:Turun yliopiston professorit Luokka:Vuonna 1961 syntyneet Luokka:Elävät henkilöt
Jukka Havu

Jukka Sakari Havu (s. 16. lokakuuta 1951 Helsinki) on suomalainen ranskan kielen tutkija ja opettaja. Hän toimi Tampereen yliopiston kieli- ja käännöstieteiden laitoksen johtajana 2005–2010 ja kieli-, käännös- ja kirjallisuustieteiden yksikön johtajana 2011–2013. Havu väitteli tohtoriksi Helsingin yliopistossa vuonna 1998 espanjalaisesta (iberoromaanisesta) filologiasta. Hän toimi espanjan kielen päätoimisena tuntiopettajana Helsingin yliopistossa 1982–1984 ja espanjan kielen lehtorina Helsingin Kauppakorkeakoulussa 1985–1997. Havu oli Tampereen yliopiston ranskan kielen määräaikainen apulaisprofessori 1998–2000. Vuosina 2001–2004 hän toimi Suomen Ranskan instituutin johtajana. Tampereen yliopiston ranskan kielen professorina Havu toimi elokuusta 2004 alkaen. Havun tutkimusintressejä ovat muun muassa aikamuoto, aspekti ja aktionaalisuus romaanisissa kielissä, verbaaliperifraasit, diakroninen variaatio ja kielipolitiikka. Hän on osoittanut julkisessa keskustelussa huolta etenkin suomalaisten nuorten kielitaidon kaventumisesta. ==Lähteet== Luokka:Suomalaiset kielitieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1951 syntyneet Luokka:Elävät henkilöt
Kriens

Kriens on kaupunki Keski-Sveitsissä, Luzernin kantonissa, pari kilometriä Luzernista lounaaseen. Kaupungissa on runsaat 27 000 asukasta. == Sijainti== Kriens sijaitsee Vierwaldstätterseen länsipuolella, Pilatus- ja Sonnebergvuorten rinteillä. Kaupunki muodostaa Luzernin kanssa yhtenäisen kaupunkialueen. == Liikenne == Moottoritie A2 kulkee Kriensin kautta. Kriens on Zentralbahn-rautatieyhtiön Luzern–Hergiswil-rautatien varrella. Kriensistä on köysiratayhteys Pilatusvuorelle. == Lähteet == * * === Viitteet === == Aiheesta muualla == Luokka: Sveitsin kaupungit Luokka: Luzernin kantonin kunnat
Luettelo avaruusteleskoopeista

Tämä on luettelo avaruustutkimusasemista jaettuna taajuusalueittain gamma-, röntgen-, ultravioletti- ja infrapunasäteilyn sekä näkyvän valon havaitseviin teleskooppeihin. == Gammasäteily == Nimi Laukaisija Laukaisupäivämäärä Lopetettu Lähteet Compton-satelliitti NASA 5. huhtikuuta 1991 4. kesäkuuta 2000 COS-B ESA 9. elokuuta 1975 Fermi Gamma-ray Space Telescope 11. kesäkuuta 2008 INTEGRAL ESA 17. lokakuuta 2002 Swift-teleskooppi NASA 20. marraskuuta 2004 == Röntgensäteily == Nimi Laukaisija Laukaisupäivämäärä Lopetettu Lähteet Astro-H JAXA 17. helmikuuta 2016 26. maaliskuuta 2016 AGILE ASI 23. huhtikuuta 2007 Astrosat ISRO 28. syyskuuta 2015 BeppoSAX ASI 30. huhtikuuta 1996 29. huhtikuuta 2003 Chandra-avaruusteleskooppi NASA 10. joulukuuta 1999 Einstein- observatorio (HEAO–2) NASA 13. marraskuuta 1978 26. huhtikuuta 1981 HEAO–3 NASA 20. syyskuuta 1979 HXMT Kiinan tiedeakatemia 15. kesäkuuta 2017 NuSTAR NASA 13. kesäkuuta 2012 ROSAT Uhuru NASA 12. joulukuuta 1970 1973 XMM-Newton ESA 10. joulukuuta 1999 == Ultraviolettisäteily == Nimi Laukaisija Laukaisupäivämäärä Lopetettu Lähteet Astron Neuvostoliitto 23. maaliskuuta 1983 Astrosat ISRO 28. syyskuuta 2015 EUVE NASA 7. päivänä 1992 IUE NASA, ESA, SERC 26. tammikuuta 1978 30. syyskuuta 1996 == Infrapuna == Nimi Laukaisija Laukaisupäivämäärä Lopetettu Lähteet EUVE NASA 7. kesäkuuta 1992 Herschel ESA 14. toukokuuta 2009 Infrared Space Observatory ESA 17. marraskuuta 1995 IRAS NIVR, NASA 25. tammikuuta 1983 Spitzer NASA 24. elokuuta 2003 Submillimeter Wave Astronomy Satellite NASA Wide Field Infrared Explorer NASA WISE NASA 14. joulukuuta 2009 17. helmikuuta 2011 == Näkyvä valo == Nimi Laukaisija Laukaisupäivämäärä Lopetettu Kiertorata Lähteet Astrosat ISRO 28. syyskuuta 2015 Gaia ESA 19. joulukuuta 2013 CoRoT CNES 27. joulukuuta 2006 James Webb -avaruusteleskooppi NASA Suunnitteilla (lokakuu 2018) Hipparcos ESA 8. elokuuta 1989 15. elokuuta 1993 Hubble NASA 24. huhtikuuta 1990 Kepler NASA 7. maaliskuuta 2009 Aurinkoa kiertävä rata Transiting Exoplanet Survey Satellite NASA 18. huhtikuuta 2018 == Mikroaalto == Nimi Laukaisija Laukaisupäivämäärä Lopetettu Kiertorata Lähteet COBE NASA 18. marraskuuta 1989 23. joulukuuta 1993 Planck ESA 14. toukokuuta 2009 Radioastron Venäjän avaruusjärjestö 18. heinäkuuta 2011 WMAP NASA 30. kesäkuuta 2001 == Lähteet == * Avaruusteleskoopit Avaruusteleskoopit
Bones (rap-artisti)

Bones (oik. Elmo Kennedy O'Connor, s. 11. tammikuuta 1994) on yhdysvaltalainen rap-artisti. Hän on julkaissut yli 40 mixtapea ja 80 musiikkivideota uransa aikana. Bonesin managerin mukaan suuremmat levy-yhtiöt ovat olleet kiinnostuneita hänestä, mutta Bones jatkaa musiikin julkaisua oman levy-yhtiön kautta. == Syntymä ja nuoruus == Bones syntyi perheeseen, jossa äiti oli muotisuunnittelija ja isä oli web-suunnittelija. Hänen isoisänsä oli näyttelijä Robert Culp. Kun Bones oli 7-vuotias, hänen perheensä muutti Howelliin, Michiganiin. Bones lopetti koulunkäynnin 16-vuotiaana ja muutti Los Angelesiin veljensä, Elliottin perässä. == Diskografia == === Albumit === Nimellä "Th@ Kid": * Cousin Eddie (2010) * Stifler (2011) * Strictly for the Ratz (2011) * Dreamcatcher (2011) * Ratboy (2011) * The Good Ratz (2011) * Knucklehead (2011) * Team Sesh (2011) * AttaBoy (2011) * Stay Golden (2011) * RatLyfe (2011) * Holy Smokes (2011) * ADayAtTheGetty (2011) * Midnight: 12 AM (2011) * Howell (2011) * Locals Only (2011) * YoungDumbFuck (2012) * Foolsgold (2012) * WhiteRapper (2012) * TypicalRapShit (2012) * BlackNWhite (2012) feat. Grandmilly Nimellä "Bones": * Bones (2012) * 1MillionBlunts (2012) * LivingLegend (2013) * Saturn (2013) * Teenager (2013) * ダサい (2013) feat. Xavier Wulf * Creep (2013) * Scumbag (2013) * Cracker (2013) * PaidProgramming (2013) * UndergroundGods (2013) feat. Nasty Matt * DeadBoy (2014) * TeenWitch (2014) * Garbage (2014) * Skinny (2014) * Rotten (2014) * SongsThatRemindYouOfHome (2014) * Powder (2015) * Banshee (2015) * HermitOfEastGrandRiver (2015) * Useless (2016) * PaidProgramming 2 (2016) * GoodForNothing (2016) * SoftwareUpdate1.0 (2016) * Disgrace (2017) * Unrendered (2017) * NoRedeemingQualities (2017) * Failure (2017) * NetworkUnknown (2017) * Carcass (Скелет) (2017) * LivingSucks (2018) * TheManInTheRadiator (2018) * SparrowsCreek (2019) feat. Eddy Baker * UnderTheWillowTree (2019) * KickingTheBucket (2019) * IFeelLikeDirt (2019) * OFFLINE (2020) * BRACE (2020) feat. Xavier Wulf * DamagedGoods (2020) feat. Drew the Architect * REMAINS (2020) feat. Lyson * FromBeyondTheGrave (2020) === Singlet === * WeDontBelieveYou, mukana Xavier Wulf & Chris Travis * LookingForThis? * TheDayYouLeaveThisPlanetNobodyWillNotice * Dirt * Sixteen * Protein * ReturnOfThePimp * Biodegradable * CtrlAltDelete * TermsAndConditions * BiggestLetdown * WhatAShame * TakingOutTheTrash === EP:t === * Caves (2013) mukana Xavier Wulf * SeaBeds (2014) mukana Chris Travis * SoThereWeStood (2015) * YouShouldHaveSeenYourFace (2015) * HateToBreakItToYou (2015) mukana Drip-133 * Frayed (2015) * Slán (2016) mukana Cat Soup & Drew the Architect * You Are All To Blame (2016) mukana TeamSesh *Augmented (2018) mukana Cat Soup *PermanentFrown (2018) mukana Curtis Heron == Lähteet == == Aiheesta muualla == * Bonesin kotisivut * TeamSESH:n julkaisut Discogs.comissa Luokka:Yhdysvaltalaiset hip hop -artistit Luokka:Vuonna 1994 syntyneet Luokka:Elävät henkilöt
Vismuttipentafluoridi

Vismuttipentafluoridi (BiF5) on vismutin ja fluorin muodostama epäorgaaninen molekyyliyhdiste. Yhdistettä voidaan käyttää voimakkaana fluoraavana reagenssina. ==Ominaisuudet== Huoneenlämpötilassa vismuttipentafluoridi on valkoisia neulasmaisia kiteitä. Yhdisteen alkeiskoppi on tetragonaalinen hilakeskeinen rakenne ja rakenne koostuu pitkistä polymeeriketjuista, jotka ovat järjestäytyneet kerroksittain. Vismuttipentafluoridi liukenee moniin orgaanisiin ja epäorgaanisiin liuottimiin, mutta veden kanssa se reagoi erittäin voimakkaasti. Reaktiossa muodostuu otsonia, happidifluoridia ja ruskeaa vismutti(V)oksifluoridia. Vismuttipentafluoridi on erittäin voimakas hapetin ja fluoraava reagenssi. Se esimerkiksi muodostaa hiilivedyistä fluorihiilivetyjä, uraanitetrafluoridista uraaniheksafluoridia, bromista bromitrifluoridia ja -pentafluoridia ja kloorista kloorimonofluoridia. Aine on vahva Lewis-happo ja reagoi monien fluoridien kanssa muodostaen yhdisteitä, joissa on heksafluorivismutaatti-ioni BiF6-. Kuumennettaessa yli 120 °C:n yhdiste alkaa hajota fluoriksi ja vismuttitrifluoridiksi.Joachim Krüger, Peter Winkler, Eberhard Lüderitz, Manfred Lück & Hans Uwe Wolf: Bismuth, Bismuth Alloys, and Bismuth Compounds, Ullmann’s Encyclopedia of Industrial Chemistry, John Wiley & Sons, New York, 2003. Viitattu 13.3.2016Soong-Hyun Kim & Robert E. Maleczka, Jr.: Bismuth Pentafluoride, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 13.3.2016 ==Valmistus ja käyttö== Vismuttipentafluoridia voidaan valmistaa kuumentamalla vismuttia tai vismuttitrifluoridia noin 500-600 °C:n lämpötilaan fluorin tai klooritrifluoridin toimiessa fluoraavana reagenssina. Tuote puhdistetaan sublimoimalla alipaineessa. Orgaanisissa synteeseissä vismuttipentafluoridia voidaan käyttää fluoraavana reagenssina. Siitä valmistetaan muun muassa jodifluorialkaaneja, fluorattuja polttoaineseoksia ja fluorialkyylifosforaaneja. Aine toimii myös katalyyttinä muodostettaessa karbokationeja. ==Lähteet== Luokka:Fluoriyhdisteet Luokka:Vismuttiyhdisteet
Janne Hukkinen

Janne Ilmari Hukkinen (s. 6. lokakuuta 1957 Helsinki) on suomalainen ympäristöpolitiikan professori Helsingin yliopistossa elokuusta 2008. Hän toimi ympäristönsuojelun professorina Teknillisessä korkeakoulussa 1999–2008. Hukkinen valmistui diplomi-insinööriksi Helsingin Teknillisestä korkeakoulusta 1984 ja väitteli Kalifornian yliopiston Berkeleyn kampusyliopistossa 1990. Vuosina 1993–1996 hän toimi apulaisprofessorina Alankomaissa Maastricht School of Managementissa. Vuosina 1996–1998 Hukkinen johti Lapin yliopiston Arktista keskusta ja toimi sen professorina. Hän tutkii muun muassa kestävyyden arvioinnin ja strategioiden sosio-kognitiivisia ulottuvuuksia. Hukkinen on ollut Korkeimman hallinto-oikeuden ympäristöasiantuntijaneuvos vuodesta 2000. Hän on ollut Suomen Tiedeseuran jäsen vuodesta 2012. ==Julkaisuja== * * ==Lähteet== ==Aiheesta muualla== * Janne I. Hukkisen verkkosivut Luokka:Ympäristöpolitiikan tutkijat Luokka:Suomalaiset professorit Luokka:Helsingin yliopiston professorit Luokka:Vuonna 1957 syntyneet Luokka:Elävät henkilöt
Magaza Stomp

Magaza Stomp on ruotsalaisen blueskitaristi-laulajan Rolf Wikströmin seitsemäs albumi, joka julkaistiin vuonna 1981 levymerkillä MNW. == Kappaleet == Kaikki kappaleet kirjoittanut Rolf Wikström, ellei toisin mainita. === A-puoli === # # # # === B-puoli === # # # # # == Kokoonpano == * Rolf Wikström – kitara, laulu * Håkan Johansson – kosketinsoittimet * Thomas Jutterström – tenorisaksofoni, tamburiini * Stefan Lund – basso * Ali Lundbohm – rummut * Johan Stengård – tenori-, baritonisaksofoni == Aiheesta muualla == * Magaza Stomp discogs.com -sivustolla Luokka:Vuoden 1981 albumit Luokka:Rolf Wikströmin albumit
Archeynsammakko

Archeynsammakko (Leiopelma archeyi) on kantasammakoihin kuuluva, Uudessa- Seelannissa elävä endeeminen sammakko. == Koko ja ulkonäkö == Archeynsammakko on pieni, noin 38 millimetrin kokoinen. Sammakko on yöeläin; suurimman ajan päivästä ne ovat piilossa kosteissa koloissa kivien tai kaatuneiden puunrunkojen alla. Sammakot eivät kurnuta ja niillä on pyöreät silmät. == Levinneisyys == Sammakkoa tavataan kahdella alueella Pohjoissaarella. Elinympäristönä toimii noin 400–1000 metrin korkeudessa olevat kosteat metsät. == Lisääntyminen == Archeynsammakko munii munat kosteisiin paikkoihin kivien tai kaatuneiden puunrunkojen alle. Urossammakko kantaa kuoriutuneita yksilöitä selässään muutaman viikon ajan, kunnes poikasten muodonmuutos varsinaisiksi sammakoiksi on lähes täydellinen. == Uhat ja suojelu == Batrachochytrium dendrobatidis -sienitauti romahdutti luonnossa elävän sammakkokannan 2000-luvun vaihteen tienoilla. Aucklandin eläintarhaan perustettiin kannan koon turvaamiseksi lajia varten lisääntymiskeskus, jonka tavoitteena on turvata sammakon säästyminen sukupuutolta. == Lähteet == Luokka:Uhanalaiset sammakkoeläimet Luokka:Sammakkoeläimet
Noitia on minun sukuni

Noitia on minun sukuni on suomalaisen, melodista black metalia soittavan yhtyeen, Hiidenhaudan ensimmäinen varsinainen studioalbumi, ja se on julkaistu vuonna 2014. == Kappaleet == # # # # # # # # == Kokoonpano == * Fornjotur — laulu, sanoitus * Riena — laulu * Ihtirieckos — bassokitara * Gastjäle — kosketinsoitin, huilu * Marras — kitara * Rostiof — rummut, lyömäsoitin Levyllä esiintyy myös Jonne Järvelä, kappaleessa Hiiden virsi. == Arvostelut == * Imperiumi.net: Imperiumi.net: Levyarvio * Kaaoszine: 7/10Kaaoszine: Levyarvio * Metal Observer: 6.5/10Metal Observer: Album review == Lähteet == == Aiheesta muualla == * * Luokka:Vuoden 2014 esikoisalbumit Luokka:Suomalaiset black metal -albumit
Uster

Uster on kaupunki Pohjois-Sveitsissä, Zürichin kantonissa, parikymmentä kilometriä Zürichin kaupungista itään. Kaupungissa on runsaat 33 000 asukasta. == Sijainti== Uster sijaitsee Greifenseen itäpuolella, kumpuilevassa Mittellandissa. == Liikenne == Usterista on moottoritieyhteys (A53) moottoritielle A1. SBB:n rautatie Zürichistä Dübendorfin kautta Rapperswiliin kulkee Usterin kautta. == Lähteet == * * === Viitteet === == Aiheesta muualla == Luokka: Sveitsin kaupungit Luokka: Zürichin kantonin kunnat
Vincent Janssen

Vincent Janssen (s. 15. kesäkuuta 1994 Heesch) on alankomaalainen jalkapalloilija, joka edustaa belgialaisseura Royal Antwerpia. Hän kuului kaudet 2016–2019 Englannin Valioliigan Tottenham Hotspurin miehistöön mutta pelasi kauden 2017–2018 lainassa Turkin Superliigan Fenerbahçessa. Kausina 2019–2022 hän pelasi Meksikossa. Vasenjalkainen Janssen on pelipaikaltaan hyökkääjä. Hän on pelannut Alankomaiden maajoukkueessa vuodesta 2016. == Seurajoukkueura == Janssen debytoi Almere Cityn paidassa Eerste divisiessä kaudella 2013–2014. Hän pelasi seuran paidassa kahden kauden aikana 69 ottelua onnistuen niissä 29 kertaa maalinteossa. Heinäkuussa 2015 Janssen siirtyi Eredivisien AZ Alkmaariin. Hän teki pääsarjadebyyttinsä seuraavassa kuussa Ajaxia vastaan ja teki avausmaalinsa lokakuussa 2015 Twenten verkkoon. Hän teki tuossa ottelussa kaksi maalia. Hän voitti kauden 2015−2016 Eredivisien maalikuninkuuden tehtyään 27 maalia. Janssen siirtyi Englannin Valioliigan Tottenhamiin 22 miljoonalla eurolla kesällä 2016. Hän teki debyyttikaudellaan vain kaksi valioliigamaalia 27 ottelussa. Kauden 2017−2018 hän pelasi lainalla Turkin Superliigan Fenerbahçessa, jossa teki 16 sarjaottelussa neljä maalia. Seuraavaksi kaudeksi hän pelasi Tottenhamiin, jossa pelasi vain kolmessa valioliigaottelussa ilman maaleja. Janssen siirtyi meksikolaiseen Monterreyhyn 9 miljoonalla eurolla kesällä 2019. Hän oli samana vuonna voittamassa Meksikon Primera Divisiónin Apertura-mestaruutta. Hän teki 13 pelaamassaan ottelussa kaksi maalia. Hän jatkoi Monterreyssä kesään 2022 saakka. Tuolloin hän siirtyi belgialaisseura Royal Antwerpiin. == Maajoukkueura == Janssen edusti Alankomaita nuorten maajoukkuetasolla 15-vuotiaista alkaen. Alankomaiden alle 21-vuotiaiden maajoukkueessa hän pelasi vuosina 2014−2015. Alankomaiden jalkapallomaajoukkueessa Janssen teki debyyttinsä maaliskuussa 2016 ystävyysottelussa Ranskaa vastaan. Ensimmäisen maalinsa Janssen teki toisessa maaottelussaan Englantia vastaan. Ensimmäisen arvokilpailujen karsintaottelunsa hän pelasi MM-karsintaottelussa Ruotsia vastaan syyskuussa 2016. Lokakuun 2017 jälkeen hän oli lähes viisi vuotta poissa maajoukkueesta, johon hän teki paluun kesäkuussa 2022. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Senegalia vastaan ja tuli vaihdosta kentälle kolmannessa alkulohko-ottelussa Qataria vastaan. Janssen on vuoden 2022 loppuun mennessä pelannut 22 A-maaottelua ja tehnyt niissä seitsemän maalia. Maaleistaan kaksi hän on tehnyt MM-karsinnoissa ja viisi ystävyysotteluissa. == Muuta == Janssenin äiti Annemarie Verstappen on uinnin olympiamitalisti ja maailmanmestari. == Lähteet == Luokka:Alankomaalaiset jalkapalloilijat Luokka:Vuonna 1994 syntyneet Luokka:Elävät henkilöt
Dübendorf

Dübendorf on kaupunki Pohjois-Sveitsissä, Zürichin kantonissa, kymmenkunta kilometriä Zürichin kaupungista itään. Kaupungissa on runsaat 26 000 asukasta. == Sijainti== Dübendorf sijaitsee Glattjoen laaksossa, kumpuilevassa Mittellandissa. == Liikenne == Moottoritie A1 ohittaa kaupungin pohjoispuolitse. SBB:n rautatie Zürichistä Usterin kautta Rapperswiliin kulkee Dübendorfin kautta. == Lentokenttäalue == Dübendorfissa on ollut lentokenttä vuodesta 1910 ja Sveitsin ilmavoimien sotilastukikohta vuodesta 1914. Reittiliikenne Dübendorfista alkoi vuonna 1922, ja lentoasema rakennettiin vuonna 1932. Dübendorfin lentokentästä tuli sotilaskenttä vuonna 1948, jolloin Klotenin uusi lentoasema otettiin käyttöön. Sotilastoiminta on vuonna 2014 tehdyllä päätöksellä vähenemässä lähivuosina merkittävästi. Jäljelle jää ilmavoimien helikopteritukikohta sekä liikelento- ja harrastusliikennettä. Iso osa lentokenttäalueesta tulee Zürichin kantonin innovaatiokeskuksen käyttöön. Alueella on myös ilmailumuseo elämyspuistoineen. == Lähteet == * === Viitteet === == Aiheesta muualla == Luokka: Sveitsin kaupungit Luokka: Zürichin kantonin kunnat
Koripallon Euroopan-mestaruuskilpailut 1946

Vuoden 1946 koripallon Euroopan-mestaruuskilpailut pelattiin Sveitsin Genevessä 30. huhtikuuta – 4. toukokuuta. Toista kertaa Sveitsin isännöimiin kisoihin osallistui kymmenen maata. Mestaruuden voitti ensimmäisen ja viimeisen kerran Tšekkoslovakia, hopeaa saavutti Italia ja pronssia, ensimmäisen EM-mitalinsa, Unkari. Turnauksen arvokkain pelaaja oli Unkarin Ferenc Németh ja korikuningas Puolan Paweł Stok.FIBA Archive == Sijoitukset == # # # # # # # # # # == Mitalistit == Kultaa Hopeaa Pronssia * * * Jiří Drvota Miloš Bobocký Miroslav Vondráček Ladislav Šimáček Ladislav Trpkoš Ján Hluchý Gustáv Herrmann Josef Křepela Josef Ezr Pavel Nerad František Stibitz Emil Velenský Ivan Mrázek Josef Toms * * * Päävalmentaja: František Hájek * * * Giancarlo Marinelli Mario Cattarini Venzo Vannini Tullio Pitacco Armando Fagarazzi Cesare Rubini Sergio Stefanini Valentino Pellarini Albino Bocciai Marcello De Nardus Giuseppe Stefanini * * * Päävalmentaja: Mino Pasquini * * * Tibor Mezőfi Antal Bánkúti Géza Bajári Ferenc Velkei Géza Kardos Ede Vadászi György Nagy László Kiralyhidi Géza Rácz Ferenc Németh * * * Päävalmentaja: István Király == Lähteet == * 1946 European Championship for Men FIBA Archive * Men Basketball European Championship 1946 Geneva (SUI) todor66.com === Viitteet === Luokka:Koripallon Euroopan-mestaruuskilpailut Luokka:Vuoden 1946 koripallo Euroopan-mestaruuskilpailut 1946 Luokka:Geneven urheilu
Tavolaran kuningaskunta

Tavolaran kuningaskunta on Tavolaran saaren Sardinian rannikolla Italiassa käsittävä mikrovaltio. Kuningaskuntaa ei ole koskaan virallisesti liitetty Italiaan, vaikkakaan sitä ei myöskään tunnusta itsenäiseksi yksikään valtio. Saarella on nykyisin vain 11 väliaikaista asukasta ja saaren nykyisen hallitsijasuvun pääelinkeino on turismi. ==Historia== 230px|thumb|vasen|Tavolaran kuninkaallinen hautausmaa. Saaren ensimmäinen asukas genovalainen Giuseppe Bertoleoni asettui Tavolaralle vuonna 1807. Bertoleoni oli nainut kaksi siskosta ja pakeni saarelle karkuun syytettä moniavioisuudesta. Ennen ihmisasukkaita saaren ainoita asuttajia olivat villivuohet, jotka tulivat pian kuuluisiksi. Vuohet elivät merilevällä ja saivat ruokavalionsa takia kullankeltaiset hampaat. Sardinian kuningas Carlo Alberto saapui saarelle metsästämään vuohia vuonna 1836 ja metsästysretkellä hänen oppaanaan toiminut Bertoleonin poika Paolo esittäytyi tälle leikkimielisesti Tavolaran kuninkaana. Metsästysretken jälkeen Carlo Alberto lähetti Paololle asiakirjan, joka vahvisti Bertoleonien monarkian virallisen aseman. Paolo Bertoleoni tekaisi tämän jälkeen hallitsijasuvulleen vaakunan ja sukupuun sekä hautausmaan, jonne Tavolaran hallitsijat oli tarkoitus haudata. Seuraavien vuosien aikana Tavolaran kuningaskunta saavutti julkisuutta. Kuningassuku tunsi esimerkiksi nykyisen Italian yhtenä perustajana pidetyn Giuseppe Garibaldin, ja kuningas Vittorio Emanuele II kirjoitti jopa "rauhansopimuksen" Tavolaran kuningaskunnan ja sen tuolloisten 33:n asukkaan kanssa. Valtionpäämiesten valokuvia keräillyt kuningatar Viktoria määräsi brittialuksen pysähtymään saarella ikuistamassa "maailman pienimmän kuningaskunnan" johtajat. Valokuva oli pitkään näytteillä Buckinghamin palatsissa. Kuningaskunnan muodollinen itsenäisyys päättyi kuitenkin käytännössä Naton tukikohdan perustamiseen saarelle vuonna 1962. Kuningaskuntaa ei kuitenkaan koskaan virallisesti liitetty Italiaan San Marinon tavoin. Toisaalta mikään maa ei ole myöskään tunnustanut Tavolaran itsenäisyyttä. Nykyisin Tavolarassa on vain 11 asukasta ja hekään eivät asu saarella vakituisesti. Saari elää nykyisin turismista, jonka toimintaa pyörittää Tavolaran kuningasperhe. Hallitsevan kuninkaan Antonio Bertoleonin poika Giuseppe ja hänen vaimonsa omistavat saaren ainoan ravintolan. Kuninkaan veljenpoika Antonio puolestaan kalastaa ravintolan tarpeita varten veneellään. Saari liitettiin hiljattain merensuojelualueeseen ja siitä on tullut suosittu sukellusturismin kohde. ==Lähteet== Luokka:Mikrovaltiot Luokka:Sardinian historia
Hayastan MMA

Hayastan MMA Academy on yhdysvaltalainen vapaaotteluseura, jonka perusti armenialainen Gokor Chivichyan vuonna 1991.Gokor’s Academy – North Hollywood, CA hyefighters.com 10.11.2009 Viitattu 13.3.2016 Seuran tunnetuimpia ottelijoita ovat Ronda Rousey, Travis Browne ja Karo Parisyan.Hayastan MMA tapology.com Viitattu 13.3.2016 ==Lähteet== ==Aiheesta muualla== *Kotisivut Luokka:Kamppailulajiseurat
Koripallon Euroopan-mestaruuskilpailut 1947

Vuoden 1947 koripallon Euroopan-mestaruuskilpailut pelattiin Tšekkoslovakiassa 27. huhtikuuta – 3. toukokuuta. Tšekkoslovakia isännöi EM-lopputurnausta ensimmäisen kerran, ja siihen osallistui 14 maata. Mestaruuden ja ensimmäisen EM-mitalinsa voitti Neuvostoliitto, ja edelliskisojen mestari Tšekkoslovakia sijoittui hopealle. Pronssia voitti ensimmäisen EM-mitalinsa ottanut Egypti. Turnauksen arvokkain pelaaja oli Neuvostoliiton Joann Lõssov ja korikuningas Neuvostoliiton Otar Korkia.FIBA Archive == Sijoitukset == # # # # # # # # # # # # # # == Mitalistit == Kultaa Hopeaa Pronssia * * * Juri Ušakov Vasili Kolpakov Stepas Butautas Joann Lõssov Jevgeni Aleksejev Nodar Džordžikia Anatoli Konev Otar Korkia Ilmar Kullam Vytautas Kulakauskas Aleksandr Moisejev Justinas Lagunavičius Kazys Petkevičius Sergei Tarasov * * * Päävalmentaja: Stepan Spandarjan * * * Jiří Drvota Miloš Bobocký Jan Kozák Václav Krása Ladislav Trpkoš Emil Velenský Josef Toms Josef Bělohradský Josef Ezr Miroslav Dostál Milan Fraňa Miroslav Vondráček Ivan Mrázek Gustáv Herrmann * * * Päävalmentaja: Josef Fleischlinger * * * Albert Fahmy Tadros Guido Acher Fouad Abdelmeguid el-Kheir Maurice Calife Hussein Kamel Montasser Hassan Moawadh Zaid Selim Harawi Youssef Abbas Armand Catafago Zaki Yehia Abdelrahman Hafez Ismail Wahid Chafiq Saleh * * * Päävalmentaja: == Lähteet == * 1947 European Championship for Men FIBA Archive * Men Basketball European Championship 1947 Prague (TCH) todor66.com === Viitteet === Luokka:Koripallon Euroopan-mestaruuskilpailut Euroopan- mestaruuskilpailut Euroopan-mestaruuskilpailut 1947 Luokka:Prahan urheilutapahtumat
Travis Browne

Travis Kuualiialoha Browne (s. 17. heinäkuuta 1982 Oahu, Havaiji) on yhdysvaltalainen vapaaottelija. Hän otteli UFC:ssä vuosina 2010–2017. Browne voitti urallaan pienemmän organisaation mestaruuksia Gladiator Challengessa ja Victory Fighting Championshipissa. ==Vapaaottelu== Browne kiinnostui kamppailulajeista 2008 ollessaan 26-vuotias, kun hän päätyi harrastamaan brasilialaista jujutsua ja myöhemmin nyrkkeilyä.Travis Browne - UFC 168 Fighter Profile fighters.com Viitattu 13.3.2016 Vuotta myöhemmin Browne otteli ensimmäisen vapaaottelunsa Meksikossa helmikuussa 2009 Cage of Fire 15 -tapahtumassa. Browne voitti ottelunsa Evan Langfordia vastaan teknisellä tyrmäyksellä 43 sekunnissa. Ottelun jälkeen Browne otteli vielä kahdeksan ottelua vuoden 2009 aikana. Hän muun muassa voitti Mychal Clarkin Bellator 10 -tapahtumassa tuomariäänin, sekä tyrmäsi potkulla kymmenessä sekunnissa Brian Campbellin Gladiator Challenge 107 -tapahtumassa. Helmikuussa 2010 Browne otteli VFC järjestön raskaansarjan mestaruudesta. VFC 30 – Night of Champions -tapahtumassa käyty kamppailu päättyi Brownen voittoon Abe Wagneria vastaan. Hän voitti ottelun teknisellä tyrmäyksellä toistamiseen kymmenessä sekunnissa. Mestaruuden jälkeen Brownelle tarjoutui tilaisuus otella Gladiator Challengen raskaansarjan mestaruudesta vain 16 päivää edellisestä ottelusta. Gladiator Challenge 111 -tapahtumassa käyty kamppailu päättyi Brownen tyrmäysvoittoon Aaron Brinkistä 35 sekunnissa. ===UFC (2010–2017)=== Browne allekirjoitti monivuotisen sopimuksen UFC:n kanssa maaliskuussa 2010.The UFC has signed heavyweight prospect Travis Browne (9-0, 0-0 UFC), who will make his debut... bloodyelbow.com 5.3.2010 Viitattu 13.3.2016 Kesäkuussa 2010 Browne otteli ensimmäisen UFC-ottelunsa The Ultimate Fighter: Team Liddell vs. Team Ortiz Finale -tapahtumassa. Hän kohtasi James McSweeneyn, jonka Browne voitti teknisellä tyrmäyksellä ensimmäisessä erässä. Lokakuussa 2010 Browne otteli toisen ottelunsa UFC:ssä Cheick Kongoa vastaan UFC 120 -tapahtumassa. Ottelu päättyi tasapeliin, kun Kongo sai miinus pisteen tartuttuaan toistuvasti Brownen shortseista. Browne sai vastaansa Stefan Stuven toukokuussa 2011 UFC 130 -tapahtumassa. Hän voitti ottelun tyrmäyksellä ensimmäisessä erässä. Brownen "teräsmieslyönnillä" tullut tyrmäys palkittiin Illan tyrmäys bonuksella. Syyskuussa Browne otteli vuoden toisen ottelunsa Rob Broughtonia vastaan. UFC 135 -tapahtumassa käyty ottelu päättyi Brownen voittoon tuomariäänin. ==Saavutukset== *UFC **Illan ottelu (kerran) **Illan tyrmäys (neljä kertaa) **Illan luovutus (kerran) *Gladiator Challenge **Raskaansarjan mestaruus (kerran) *Victory Fighting Championship **Raskaansarjan mestaruus (kerran) ==Lähteet== Luokka:Yhdysvaltalaiset vapaaottelijat Luokka:Vuonna 1982 syntyneet Luokka:Elävät henkilöt
Aksu

Aksu (, ) on piirikuntatason kaupunki Sinkiangin uiguurien autonomisella alueella Kiinassa. Se on Aksun prefektuurin hallintopaikka. Kaupungin pinta- ala on 14 450 neliökilometriä ja väkiluku 535 657 (2010). Kaupungin keskusta sijaitsee linnuntietä noin 670 kilometriä autonomisen alueen pääkaupunki Ürümqistä lounaaseen. ==Maantiede== Aksu tarkoittaa uiguurin kielessä valkoista vettä ja Aksun keidas sijaitsee Toshkanjoen ja Aksujoen yhtymäkohdassa, jossa niiden virtaus on kova. Vetensä joet saavat Tienšanin vuorilta sulavista jäätiköistä ja lumesta. Aksujoki on myös Tarimjoen pääasiallinen vedenlähde. Aksu sijaitsee Tienšanin ja Taklamakanin aavikon välissä ja Aksun valuma-alue ulottu Kiinan puolelta aina Itä-Kirgisiaan saakka. Sen pohjoisosissa sataa enemmän, kuin etelässä Kiinan puolella. ==Historia== Han-dynastian ja myöhemmin Tang-dynastian aikana Aksun keidas kuului Kiinaan ja se muodosti tärkeän etapin silkkitien pohjoishaaralla. Keidas oli ilmeisen vauras ja siitä kerrotaan kiinalaisissa kronikoissa. Buddhalaisuus levisi silkkitietä pitkin Gandharata Intian niemimaalta ensimmäisellä vuosisadalla jaa. ja kukoisti alueella. Lähellä Aksua sijaitsee useita historiallisia kohteita pääasiassa 200-luvulta 400-luvulle. Monet niistä ovat kaupungin ympäristön hiekkakivikallioihin kaiverrettuja luolia. Aksun merkitys väheni karavaanireittien muututtua 1300-luvulla, mutta se oli edelleen lähialueiden kaupan keskus. Francis Younghusband vieraili kaupungissa vuonna 1887 ja kuvaili sen suuria basaareja. Tuolloin kaupungissa oli noin 20 000 asukasta ja siellä sijaitsi kahdentuhannen miehen varuskunta. Kiinan keskushallinto on kehittänyt Aksua ja sen lähialueita etenkin 1980-luvun jälkeen tarkoituksena houkutella han-kiinalaisia siirtolaisia vähemmistöjen asuttamille strategisille alueille. Alueelle rakennettiin suuria valtion maatiloja keinokastelun avulla. Itse keitaan alue onkin kastelujärjestelmien takia kaksinkertaistunut alkuperäisestä koostaan. Han-kiinalaisten määrä on lisääntynyt etenkin vuoden 1998 jälkeen, jolloin kaupunki liitettiin Sinkiangin eteläiseen rautatiehen. ==Talous== Perinteinen elinkeino Aksun keitaalla on ollut maatalous, mutta teollisuuden merkitys on kasvanut huomattavasti nykyajalla. Teollisuus on kasvanut nopeasti Tarimin altaan luonnonvarojen hyödyntämisen kautta. Alueella on esimerkiksi öljy- ja maakaasuesiintymiä. Vuonna 2007 Aksusta rakennettiin yli 400 kilometriä pitkä maantie Taklamakanin läpi aavikon öljykentille ja Aksuun on kasvanut petrokemian teollisuutta, jonka lisäksi Aksussa tuotetaan lannoitteita ja muoveja. ==Väestö== Vuoden 2010 väestönlaskennan mukaan Aksun väkiluku oli 535 657. Vuonna 2000 sen asukkaista 52 % oli han-kiinalaisia, 47 % uiguureja ja 1 % hui-kiinalaisia. == Lähteet == Luokka:Xinjiangin kaupungit Luokka:Kiinan piirikuntatason alueet Luokka:Keitaat
Vaasan käytännöllinen naisopisto

Vaasan käytännöllinen naisopisto (Vasa praktiska flickinstitut, myös Vasa praktiska skola för unga kvinnor), oli vuonna 1916 perustettu kaksikielinen opisto.Tietosanakirja, osa 11 palsta 1417 Opiston perusti Elli Ansas, joka myös johti sitä koko sen toiminta-ajan vuoteen 1948. Toiminta päättyi 28. toukokuuta 1948Ansas, Elin, Aikalaiskirja 1934, sivu 35 viitattu 13.3.2016Kansallisarkisto viitattu 13.3.2016 Aluksi järjestettiin lastenhoitokursseja. Opiskelijat harjoittelivat Ansaan edellisenä vuonna perustamassa lastentarhassa. Vuonna 1917 ohjelmaan tuli puku- ja liinavaateompelu ja ruoanlaiton ja kotitalouden opetus. Lisäksi opetettiin yleissivistäviä aineita, kuten siveys-, kasvatus- ja kansantalousoppia ja taide- ja kirjallisuushistoriaa sekä voimistelua, piirustusta ja laulua. Opiston toimintatila olivat Ansaksen omistamassa talossa Kauppapuistikko 28:ssa. Pääsyvaatimuksena oli kansakoulun käynti, ja oppilaat tulivat kaikkialta maasta. Opisto sai vuodesta 1918 alkaen valtionapua. Koulussa oli osalle oppilaista oppilaskoti. Kurssien pituus vaihteli 3,5 kuukaudesta yhteen vuoteen. Oppilaita oli opiston historian aikana 2 680 ja lastentarhassa oli hoidossa 1 921 lasta. Ansaksen lisäksi opettajina olivat muun muassa Helga Emilia Berglund vuosina 1932–1937, joka antoi lastentarhanopettajan koulutusta, jaGenos Dagny Appelberg, joka opetti käsityötä.Nykarlebyvyer == Lähteet == ==Kirjallisuutta== * Svea: från Viborg till Vasa; några minnesanteckningar av Svea Öberg, toim. Harry Holtti. Hfors, Göteborg: Fria missionsförbundet: Meros förlag, 1982 (Sisältää muistelmia Elli Ansaan koulusta). Luokka:Entiset suomalaiset oppilaitokset Luokka:Vaasan historia Käytännöllinen naisopisto
Jábmiidáhkka

Jábmiidáhkka on saamelaisten muinaisuskon vainajalan naispuolinen hallitsija. Jábmiidáhkka ei todennäköisesti ollut vainajalan alkuperäinen hallitsija, vaan se on korvannut miespuolisen hahmon. == Uskomukset == Jábmiidáhkka oli saamelaisten vainajalan (Jábmiidaibmu) naispuolinen hallitsija. Koska vainajalaa ei koettu kammottavaksi paikaksi, hän oli käytännössä onnellisen olotilan valtiatar.Pulkkinen, s. 234–235. Vainajalassa asuvat vainajasielut ikävöivät sukulaisiaan, minkä takia Jábmiidáhkka salli toisinaan vainajasielujen aiheuttaa eläville vakavia seurauksia. Kun sielu nappasi elävän ihmisen, useimmiten sukulaisensa, aliseen maailmaan, siepattu ihminen ajautui koomaan tai kuolemaan johtavaan sairauteen. Tällaisessa tapauksessa samaani joutui matkustamaan vainajalaan hakemaan sielua takaisin. Jábmiidáhkka vaati palauttamisesta korvaukseksi uhreja. == Tausta == Kantauralilaisissa uskomuksissa ei ollut naispuolista alisen maailman hallitsijaa, vaan vainajalaa on hallinnut luojajumalaa avustanut petollinen miespuolinen apulainen. Tämä on kuitenkin korvautunut monissa mytologiassa naispuolisella hallitsijalla. Jábmiidáhkka ei todennäköisesti ollutkaan saamelaisten vainajalan alkuperäinen hallitsija. Sekä Jábmiidáhkka että suomalaisen mytologian Louhi liittyvät selkeästi pohjoisten kulttuurien logiikkaan: tuonpuoleisessa kaikki oli toisin. Miehen hallitessa tätä maailmaa manalassa hallitsijana toimii nainen. == Lähteet == * Pulkkinen, Risto: ”Saamelaisten etninen uskonto”. Teoksessa. === Viitteet === Luokka:Saamelaiset jumalat Luokka:Manalan jumalat Luokka:Eurooppalaiset jumalattaret Luokka:Vainajalat
Tennis (täsmennyssivu)

Tennis voi tarkoittaa seuraavia: * tennis, eräs mailapeli * Tennis, Suomen Tennisliiton jäsenlehti * Tennis, keskiaikainen kaupunki Egyptissä * Tennis, Chris Rean albumi vuodelta 1980
Sabin Merino

Sabin Merino Zuloaga (s. 4. tammikuuta 1992 Urduliz, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Leganésia ja on pelipaikaltaan hyökkääjä. == Seurajoukkueura == 21\. kesäkuuta 2013 Sabin nostettiin Athletic Bilbaon reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä. Kauden 2014–2015 päätteeksi hänen maalisaldonsa näytti 18 osumaa, ja 29. kesäkuuta 2015 onnistuneen kauden johdosta, Sabin nostettiin seuran edustusjoukkueeseen.Sabin Merino: El capitán de récord que pudo ser también héroe Mundo Deportivo. Viitattu 13.3.2016. Sabin teki ensiesiintymisensä edustusjoukkueessa 6. elokuuta 2015 Eurooppa-liigan karsintaottelussa azerbaidžanilaista İnter Bakua vastaan.Eraso arranca con el pie derecho en Bilbao As. Viitattu 13.3.2016. Ensimmäisen maalinsa hän teki 20. elokuuta 2015 Eurooppa-liigan karsintaottelussa slovakialaista MŠK Žilinaa vastaan.El Athletic se deja sorprender por el Zilina Marca. Viitattu 13.3.2016. == Lähteet == == Aiheesta muualla == * Sabinin tilastot BDFutbol-sivustolla * Sabinin tilastot Soccerway-sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1992 syntyneet Luokka:Elävät henkilöt
E-Musikgruppe Lux Ohr

E-Musikgruppe Lux Ohr on turkulainen syntetisaattoriyhtye, joka on julkaissut levyjä muun muassa Svart Recordsin ja Sea Staten kautta. Yhtyeessä soittavat Pertti Grönholm, Jaakko Penttinen, Kimi Kärki ja Ismo Virta. Yhtye on saanut vaikutteita 1970-luvun saksalaisesta elektronisesta musiikista. == Lähteet == *http://e-musikgruppeluxohr.bandcamp.com/ == Aiheesta muualla == *https://soundcloud.com/e-musikgruppe-lux-ohr *https://www.discogs.com/artist/3214621-E-Musikgruppe-Lux-Ohr *http://www.svartrecords.com/bands/e-musikgruppe-lux-ohr Luokka:Suomalaiset elektronisen musiikin yhtyeet
John Engdahl

John Erhard Engdahl (24. kesäkuuta 1874 Viipuri – 5. elokuuta 1919 Siuntio) oli suomalainen eläinlääkäri, joka työskenteli pitkään Huittisten piirieläinlääkärinä. Hän oli yksi Satakunnan suojeluskuntaliikkeen alkuvaiheen johtohahmoja ja toimi sisällissodan jälkeen puolustusvoimien ensimmäisenä ylieläinlääkärinä. == Elämä ja ura == Viipurissa syntynyneen Engdahlin vanhemmat olivat apteekkari Emil Engdahl (1843–1886) ja laulaja Emma Engdahl. Hän kirjoitti ylioppilaaksi Helsingin Nya svenska samskolanista 1895 ja valmistui eläinlääkäriksi Dresdenin yliopistosta 1899. Engdahl työskenteli Turussa eläinlääkäri K. A. Nybergin apulaisena, kunnes sai Huittisten piirieläinlääkärin viran vuonna 1902. Hänen vastuualuettaan oli keskinen Satakunta, johon kuului myös Huittisten naapuripitäjiä. 1910-luvun alussa Engdahlin apulaisena työskenteli Agnes Sjöberg, josta tuli Euroopan ensimmäinen eläinlääkärin tutkinnon suorittanut nainen. Vuonna 1914 Engdahl väitteli eläinlääketieteen tohtoriksi Leipzigin yliopistossa. Englund oli kiinnostunut erityisesti hevosjalostuksesta ja omisti lukuisia ravihevosia. Hän oli myös perustamassa Satakunnan Hevosjalostusliittoa. Lisäksi Engdahl osallistui aktiivisesti Huittisten kunnalliselämään kuuluen muun muassa Lauttakylän yhteiskoulun perustajiin. Kesän 1917 maatalouslakkojen aikana Engdahl johti Gotthelm Klenbergin kanssa vartijayhdistystä, jonka tarkoituksena oli turvata työnantajapuolen edut. Huittisten meijerikahakan jälkeen vartiokaarti järjestäytyi suojeluskunnaksi ja elokuussa Engdahl oli perustamassa Porin suojeluskuntapiiriä, jonka päällikkönä hän toimi. Myöhemmin syksyn aikana Engdahl hankki aseita Huittisten suojeluskunnalle ja marraskuussa hän johti Loimaalla tapahtuneen Vesikosken kahakan päättäneitä neuvotteluita. Sisällissodan käynnistyttyä Engdahl kokosi suojeluskuntaosaston, joka yritti vallata Kauvatsalla sijainneen venäläisen varuskunnan. Hieman myöhemmin Engberg nimitettiin hyvän paikallistuntemuksensa johdosta valkoisten Satakunnan rintaman tiedusteluosaston päälliköksi. Sodan jälkeen heinäkuussa 1918 Engdahl ylennettiin eläinlääkintäeverstiksi ja nimitettiin armeijan ylieläinlääkäriksi. Hän työskenteli samalla myös Sotaministeriön eläinlääkintäosaston johtajana tehtävänään organisoida sen toiminta. Sydänvaivoista kärsinyt Engdahl kuoli sydänkohtaukseen 45-vuotiaana Siuntiossa elokuussa 1919. Hänet on haudattu Helsinkiin Hietaniemen hautausmaalle. == Perhe == Engdahlin ensimmäinen puoliso oli turkulainen Valborg Helena Wilén (1877–1917), jonka kanssa hän avioitui vuonna 1901. Heidän poikansa oli eläinlääkäri Björn-Ole Engdahl (1905–1965), joka toimi muun muassa Helsingin kaupungin teurastuslaitoksen toimitusjohtajana. Leskeksi jäätyään Engdahl meni vuonna 1919 naimisiin Myrskylästä kotoisin olleen Anna Katarina Krogiuksen (1880–1926) kanssa. == Lähteet == Luokka:Suomalaiset eläinlääkärit Luokka:Suomen sisällissodan valkoiset Luokka:Vuonna 1874 syntyneet Luokka:Vuonna 1919 kuolleet
Sholem Asch

Sholem Asch, myös Schalom Asch, (1. marraskuuta 1880 Kutno, Kongressi-Puola, Venäjän keisarikunta – 10. heinäkuuta 1957 Lontoo, Britannia) oli juutalaissyntyinen puolalais-yhdysvaltalainen kirjailija, ajan merkittävimpiä jiddišinkielisiä kirjailijoita. Romaaneissaan, novelleissaan ja näytelmissään hän käsittelee juutalaisten historiaa ja Puolan juutalaisten elämää. Hän julkaisi lisäksi Farn Mabl -kaupunkitrilogian vuosina 1927–1932. Asch kirjoitti myös hepreaksi. Suurin osa hänen tuotannostaan on käännetty englanniksi. Asch oli Šolom Aleichemin rinnalla jiddišinkielisen kirjallisuuden pääedustaja. Asch syntyi Kutnossa köyhään, kymmenlapsiseen perheeseen ja sai koulutuksensa paikallisessa juutalaisessa koulussa. Hän julkaisi vuonna 1900 ensimmäisen hepreaksi kirjoitetun tarinansa. Jiddišiksi kirjoittaneen kirjailijan I. L. Peretzin suosituksesta Asch siirtyi tuotannossaan käyttämään jiddišiä. Hänen uransa alkoi teoksella Dos Shtetl (1905). Uransa ensimmäisessä vaiheessa Asch kirjoitti tragikoomisesti pienten itäeuroppalaisten kylien ristiriitaa perinteisen juutalaisuuden ja emansipaation välillä. Hän kuvasi juutalaisia kyliä idyllisessä valossa, toisin kuin monet aikalaiset. Kidesh hashem (1920) oli historiallinen romaani, joka kertoi kasakkajohtaja Bohdan H’melnytskyin tutkimista verilöylyistä, ja näytelmä Got fun nekome. Sen päähenkilönä oli juutalainen bordellin omistaja, jonkä tytär ajautui lesbosuhteeseen yhden prostituoidun kanssa. Näytelmää esitettiin Berliinissä, mutta muualla se kiellettiin. Asch muutti 1914 Yhdysvaltoihin ja sai maan kansalaisuuden 1920. Hänen romaaneistaan Onkl Mozes (1918), Toyt urteyl (1926) ja Khayim Lederers tsurikkumen käsittelivät itäeurooppalaisten juutalaisten kohtaamia kulttuurillisia ja taloudellisia vaikeuksia Yhdysvalloissa. Uransa loppuvaiheissa syntyi monia teoksia, joissa Asch yritti yhdistää juutalaisuutta ja kristinuskoa niiden yhteisten historiallisen teologis-eettisten siteiden avulla. Nämä teokset herättivät paljon keskustelua, ja monet juutalaiset pitivat Aschia luopiona. Der man fun Netseres (1943) kertoo Kristuksen elämästä ja The Apostle (1943) tutkii Paavalia. Mary (1949) puolestaan käsittelee Jeesuksen äitiä Mariaa ja The Prophet (1955) niin kutsuttua Deutero-Jesajaa. Asch eli viimeiset vuotensa Tel Avivin esikaupunkialueella Bat Yamissa, minne on myöhemmin perustettu Sholem Asch -museo. ==Suomennettu teos== * Schalom Asch, Polku yössä (A passage in the Night), suom. Olli Nuorto, WSOY 1954 == Lähteet == Luokka:Puolalaiset kirjailijat Luokka:Yhdysvaltalaiset kirjailijat Luokka:Jiddišinkieliset kirjailijat Luokka:Vuonna 1880 syntyneet Luokka:Vuonna 1957 kuolleet
Ludwig Aschoff

Ludwig Aschoff (1866–1942) oli saksalainen patologiOtavan Iso tietosanakirja, osa 1 vuodelta 1960, s. 707 ja anatomi. Aschoff toimi professorina Freiburgissa vuodesta 1906. Hän tutki ihmisen patologista anatomiaa ainakin virtsaelinten, umpilisäkkeen ja synnytyselinten osalta ja julkaisi teokset Kursus der patologische Historie (1900), Die heutige Lehre von den pathol- anat. Grundlagen der Herzschwäche (1906), Die Wurmfortsatzentzündung (1908) ja Vorträge über Pathologie (1925).Iso tietosanakirja, osa 1 vuodelta 1931, s. 810 == Lähteet == Luokka:Saksalaiset lääkärit Luokka:Patologit Luokka:Saksalaiset anatomit Luokka:Saksalaiset professorit Luokka:Vuonna 1866 syntyneet Luokka:Vuonna 1942 kuolleet
Ellis

Ellis on muun muassa seuraavien henkilöiden sukunimi: * Albert Ellis (1913–2007), yhdysvaltalainen psykologi * Aleksandr Ellis (1825–1907), venäläinen jalkaväenkenraali * Aunjanue Ellis (s. 1969), yhdysvaltalainen näyttelijä * Bret Easton Ellis (s. 1964), yhdysvaltalainen kirjailija * Dan Ellis (s. 1980), kanadalainen jääkiekkomaalivahti * David R. Ellis (1952–2013), yhdysvaltalainen elokuvaohjaaja * Deborah Ellis (s. 1960), kanadalainen kirjailija, rauhanaktivisti ja filantrooppi * Edward S. Ellis (1840–1916), yhdysvaltalainen kirjailija * George Ellis (s. 1939), eteläafrikkalainen kosmologi * Greg Ellis (s. 1968), englantilainen näyttelijä * Havelock Ellis (1859–1939), brittiläinen lääkäri, psykologi ja seksuaalisuuden tutkija * Jack Ellis (s. 1955), englantilainen näyttelijä * Jimmy Ellis (1940–2014), yhdysvaltalainen nyrkkeilijä * Kate Ellis (s. 1977), australialainen työväenpuolueen poliitikko * Kathleen Ellis (s. 1946), yhdysvaltalainen uimari ja olympiavoittaja * Lindsay Ellis (s. 1984), yhdysvaltalainen tieteiskirjailija ja YouTube-videoiden tekijä * Mary Ellis (1917–2018), brittiläinen lentäjä * Matt Ellis (s. 1981), kanadalainen jääkiekkoilija * Max Ellis (s. 2000), yhdysvaltalainen jääkiekkoilija * Miriam Green Ellis (1879–1964), yhdysvaltalaissyntyinen maataloustoimittaja, feministi ja suffragisti * Monta Ellis (s. 1985), yhdysvaltalainen koripalloilija * Morgan Ellis (s. 1992), kanadalainen jääkiekkoilija * Nelsan Ellis (1977–2017), yhdysvaltalainen näyttelijä ja näytelmäkirjailija * Nick Ellis (s. 1994), yhdysvaltalainen jääkiekkomaalivahti * Osian Ellis (1928–2021), brittiläinen harpisti, säveltäjä ja musiikkikirjailija * Rashida Ellis (s. 1995), yhdysvaltalainen nyrkkeilijä * Richard W. B. Ellis (1902–1966), skotlantilainen lääkäri, toinen tutkijoista, joiden mukaan on nimetty Ellis–van Creveldin oireyhtymä * Robin Ellis (s. 1942), englantilainen näyttelijä * Ron Ellis (1945–2024), kanadalainen jääkiekkoilija * Ryan Ellis (s. 1991), kanadalainen jääkiekkoilija * Sam Ellis (s. 1982), englantilainen juoksija * Sophie Ellis-Bextor (s. 1979), englantilainen laulaja, sanoittaja ja malli * Tom Ellis (s. 1978), walesilainen näyttelijä * Warren Ellis (s. 1968), englantilainen sarjakuvakäsikirjoittaja * William Ellis (1747–1810), englantilainen luonnontieteilijä. == Nimen muita merkityksiä == * Euroopan oppivien ja älykkäiden järjestelmien laboratorio (, lyhennys ELLIS), eurooppalaisen tekoälytutkimuksen ja tuotekehityksen osaamisverkosto * Ellis Island, saari Upper New York Bayllä New Yorkin edustalla * Ellis Park Stadium, nyk. Coca-Cola Park, stadion Johannesburgissa Etelä-Afrikassa